Document ID: 32003R0349

32003R0349
L 051/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EО) № 349/2003 НА КОМИСИЯТА
от 25 февруари 2003 година
относно временно преустановяване на въвеждането в Общността на екземпляри от някои видове от дивата фауна и флора
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 338/97 на Съвета от 9 декември 1996 г. относно защитата на видове от дивата фауна и флора чрез регулиране на търговията с тях (1), последно изменен с Регламент (EО) № 2476/2001 на Европейската комисия (2), и по-специално член 19, параграф 2 от него,
след консултации с Научната група за проверка,
като има предвид, че:
(1)
Европейската комисия може да наложи ограничения за въвеждането на някои видове в Общността в съответствие с условията, установени в член 4, параграф 6 от Регламент (EО) № 338/97.
(2)
За последен път списък на видове, въвеждането в Общността на които временно се преустановява, е установен с Регламент (EО) № 2087/2001 на Комисията от 24 октомври 2001 г. относно временното преустановяване на въвеждането в Общността на екземпляри от някои видове от дивата фауна и флора (3). Необходимо е списъкът да бъде изменен в светлината на най-актуалната налична информация. За да се осигури по-голяма яснота, следва съответно да бъде отменен Регламент (EО) № 2087/2001 и да бъде заменен с настоящия регламент.
(3)
Беше проведена консултация със страните на произход на видовете, които са предмет на тези ограничения.
(4)
Член 41 от Регламент (EО) № 1808/2001 на Комисията от 30 август 2001 г. относно определяне на подробни условия за прилагане на Регламент (ЕО) № 338/97 на Съвета относно защита на видове от дивата фауна и флора чрез регулиране на търговията с тях (4) съдържа разпоредби за прилагането от държавите-членки на ограниченията, установени от Комисията.
(5)
Мерките, предвидени в настоящия регламент, са в съответствие със становището на Комитета за търговия с видове от дивата фауна и флора,
ПРИЕ НАСТОЯЩИЯ РЕГЛАМЕНТ:
Член 1
При спазване на разпоредбите на член 41 от Регламент (ЕО) № 1808/2001 временно се преустановява въвеждането в Общността на екземпляри от видовете от дивата фауна и флора, посочени в приложението към настоящия регламент.
Член 2
Регламент (ЕО) № 2087/2001 се отменя.
Позоваванията на отменения регламент се тълкуват като позовавания на към настоящия регламент.
Член 3
Настоящият регламент влиза в сила на третия ден от датата на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 25 февруари 2003 година.

Labels: 3
5
20